# *E L Ő T E R J E S Z T É S*

LIT/115-2/2019.

**„*BALAKAT rendezvény támogatása”***

Litér Község Önkormányzatának Pénzügyi Gazdasági és Településfejlesztési Bizottsága

Litér Község Önkormányzatának Képviselő-testülete

**2019 év január hó 31 nap**

***Tisztelt Bizottsági Tag!***

***Tisztelt Képviselő Asszony/Úr!***

A balatonfűzfői Jézus Szíve Plébánia nevében Tóth Eszter, a BALAKAT rendezvény ([www.balakat.hu](http://www.balakat.hu)) szervezője a mellékelve csatolt levelében támogatási kérelemmel fordult Litér Község Önkormányzatához.

A BALAKAT (**Bala**toni **Ka**tolikus **T**alálkozó) ***Bódi Mária Magdolna Szentségimádási Hétvége*** című rendezvény 2019. június 28-30. között a balatonfűzfői plébánián kerül megrendezésre, ahová nemcsak környékbeli, hanem az ország több településéről is fogadnak híveket. A programok a szentségimádási lehetőségen kívül szentmisékből, előadásokból, lelki beszélgetésekből állnak, amelye mellett lehetőség nyílik sportolásra, strandolásra, társas foglalkozásokra, annak érdekében, hogy a fiatalok felismerjék, a virtuális világon kívül a közösségi lét, a felelősségvállalás az élet fontos része. A programok közt lesz Bódi Mária Magdolna körtúra és történeti séta is, hogy a résztvevők megismerjék a környék értékeit, történelmét, Litér vértanújának példaértékű életútját.

Tájékoztatom Önöket, hogy Balatonfűzfő Város Önkormányzata a következőkkel támogatja a rendezvény megvalósítását: a rendezvényen résztvevők részére ingyenes strandbelépő, kedvezményes szállás biztosítása, a plébánián kívüli programokhoz önkormányzati intézmények (művelődési ház, csillagvizsgáló, közösségi ház) helyiségeinek és eszközeinek térítésmentes biztosítása és 50.000,- forint összegű anyagi támogatás nyújtása.

***Kérem Önöket, hogy a BALAKAT rendezvény támogatásáról dönteni szíveskedjenek!***

***Melléklet:***

* BALAKAT szervező támogatási kérelme.

Litér, 2019. január 17.

*Szedlák Attila s.k.*

Litér Község Polgármestere

*Előterjesztést készítette: Keresztes Ariel Zoltán*

*Oldal: 1*